钦定古今图书集成/明伦汇编/交谊典/第006卷 > 汉贾谊新书 > 《官人》
## 钦定古今图书集成/明伦汇编/交谊典/第006卷 > 汉贾谊新书 > 《官人》

“王者官人，一曰师，二曰友。知足以为源泉，行足以为
表仪，问焉则应，求焉则得。入人之家，足以重人之家。
入人之国，足以重人之国者，谓之师。知足以为砻砺，
行足以为辅助，仁足以访议。明于进贤，敢于退不肖，
内相匡正，外相扬美，谓之友。”故与师为国者帝，与友
为国者王。取师之礼，黜位而朝之。取友之礼，以身先
“焉，师至，则清朝而侍，小事不进；友至，则清殿而侍，声
乐技艺之人不并见，然后帝王之业可得而行也。”